Α4-0340/96

Απόφαση σχετικά με την κοινή θέση που καθόρισε το Συμβούλιο για την έκδοση κανονισμού (ΕΚ) του Συμβουλίου, που αφορά τις δράσεις οι οποίες εφαρμόζονται στις αναπτυσσόμενες χώρες στον τομέα του περιβάλλοντος στο πλαίσιο της μακρόπνοης ανάπτυξης (C4-0373/96 - 95/0161(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0373/96 - 95/0161(SYN)) ((ΕΕ C 264 της 11.9.1996, σελ. 28)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 152 της 27.5.96, σελ. 48)) σχετικά με την πρόταση της Επιτροπής προς το Συμβούλιο (COM(95)0294) ((ΕΕ C 20 της 24.1.1996, σελ. 4)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ, 130Σ και 130Χ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Ανάπτυξης και Συνεργασίας (Α4-0340/96),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 11

>Αρχικό κείμενο>

11. ότι τα χρηματοδοτικά μέσα που διαθέτει σήμερα η Κοινότητα σε θέματα διατήρησης και μακρόπνοης ανάπτυξης θα μπορούσαν να συμπληρωθούν καταλλήλως,

>Κείμενο μετά την ψηφοφορία στο ΕΚ>

11. ότι τα ειδικά χρηματοδοτικά μέσα που διαθέτει σήμερα η Κοινότητα σε θέματα διατήρησης και μακρόπνοης ανάπτυξης θα πρέπει να συμπληρωθούν με τη δημιουργία ενός μέσου που θα ενισχύει περιβαλλοντικά σχέδια αποκλειστικώς στις αναπτυσσόμενες χώρες[semigr ]

(Τροπολογία 2)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

11α. εκτιμώντας ότι το κονδύλι του προϋπολογισμού Β7-5040 για τη χρηματοδότηση των προγραμμάτων βάσει αυτού του κανονισμού χρησιμοποιείται κατά κόρον για σημαντικές και πολύ χρήσιμες δράσεις στις αναπτυσσόμενες χώρες[semigr ]

(Τροπολογία 3)

Αιτιολογική σκέψη 11β (νέα)

>Κείμενο μετά την ψηφοφορία στο ΕΚ>

11β. εκτιμώντας ότι το κεφάλαιο που πρέπει να διατεθεί σε αυτό το κονδύλι του προϋπολογισμού θα αυξηθεί σε 50 εκατομμύρια ECU έως το έτος 2000[semigr ]

(Τροπολογία 4)

Αιτιολογική σκέψη 11γ) (νέα)

>Κείμενο μετά την ψηφοφορία στο ΕΚ>

11γ. εκτιμώντας ότι, λόγω της διάστασης των δημιουργουμένων περιβαλλοντικών προβλημάτων, η επίτευξη του στόχου της βιωσιμότητας απαιτεί το συντονισμό όλων των χρηματοδοτικών φορέων της ΕΕ[semigr ]

(Τροπολογία 5)

Αιτιολογική σκέψη 14

>Αρχικό κείμενο>

14. ότι ένα ποσό δημοσιονομικής αναφοράς, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995(1), εγγράφεται στον παρόντα κανονισμό για όλη τη διάρκεια του προγράμματος, χωρίς να θίγονται οι αρμοδιότητες της αρχής που είναι αρμόδια για τον προϋπολογισμό, όπως καθορίζονται στη Συνθήκη,

_______________

(1) ΕΕ C 102 της 4.4.1996, σελ. 4

>Κείμενο μετά την ψηφοφορία στο ΕΚ>

Διαγράφεται

(Τροπολογία 6)

Άρθρο 1, παράγραφος 1

>Αρχικό κείμενο>

1. Η Κοινότητα παρέχει χρηματοδοτική ενίσχυση και τεχνική συνδρομή, σε δράσεις που διευκολύνουν την ένταξη της περιβαλλοντικής διάστασης στη διαδικασία μακρόπνοης ανάπτυξης των αναπτυσσομένων χωρών.

>Κείμενο μετά την ψηφοφορία στο ΕΚ>

1. Η Κοινότητα παρέχει χρηματοδοτική ενίσχυση και τεχνική συνδρομή, σε δράσεις στις αναπτυσσόμενες χώρες, οι οποίες θα διευκολύνουν τον πληθυσμό των χωρών αυτών να ενσωματώσει στην καθημερινή του ζωή την προστασία του περιβάλλοντος και τις αρχές μακρόπνοης ανάπτυξης[semigr ]

(Τροπολογία 7)

Άρθρο 1, παράγραφος 2α (νέα)

>Κείμενο μετά την ψηφοφορία στο ΕΚ>

2α. Για την εφαρμογή του παρόντος κανονισμού νοούνται ως:

>Κείμενο μετά την ψηφοφορία στο ΕΚ>

α) αναπτυσσόμενες χώρες: οι χώρες οι οποίες υπάγονται στις συμβάσεις ΕΕ-ΑΚΕ, ΕΕ- Χωρών της Ασίας και της Λατινικής Αμερικής και στις ευρωμεσογειακές συμβάσεις,

>Κείμενο μετά την ψηφοφορία στο ΕΚ>

β) μακρόπνοη ανάπτυξη: η βελτίωση της ποιότητας ζωής των ανθρώπων εντός των ορίων της αντοχής των οικοσυστημάτων στα οποία στηρίζεται η ανάπτυξη[semigr ]

(Τροπολογία 8)

Άρθρο 2, παράγραφος 1, τρίτη παύλα

>Αρχικό κείμενο>

- διατήρηση της βιολογικής ποικιλομορφίας

- με την προώθηση και την ανάπτυξη μεθόδων που αποσκοπούν σε μακρόπνοη και δίκαιη χρησιμοποίηση των πόρων της βιολογικής ποικολομορφίας,

- με τη διατήρηση των οικοσυστημάτων και βιοτόπων, που είναι απαραίτητα για να εξακολουθήσει να υπάρχει ποικιλία ειδών και για να επιβιώσουν τα είδη υπό εξαφάνιση,

- με τον καθορισμό και την αξιολόγηση των πόρων της βιολογικής ποικιλομορφίας[semigr ]

>Κείμενο μετά την ψηφοφορία στο ΕΚ>

- πρότυπες πρωτοβουλίες σε τοπικό, περιφερειακό και εθνικό επίπεδο, οι οποίες συνδέουν τις εκστρατείες διαφώτισης στον τομέα της προστασίας του περιβάλλοντος και της διατήρησης των πόρων με μια συνακόλουθη βελτίωση των καθημερινών πρακτικών θεμάτων του ενδιαφερόμενου πληθυσμού[semigr ]

(Τροπολογία 9)

Άρθρο 2, παράγραφος 1, τέταρτη παύλα

>Αρχικό κείμενο>

- διατήρηση ζωνών υψηλής οικολογικής ευαισθησίας και/ή διαπεριφερειακών οικοσυστημάτων, όπως θαλάσσια οικοσυστήματα και παράκτιες ζώνες, υδροκρίτες, λεκάνες ποταμών/λιμένων, υπόγεια ύδατα και στήριξη πρωτοβουλιών για την αειφόρο διαχείριση τους[semigr ]

>Κείμενο μετά την ψηφοφορία στο ΕΚ>

- προώθηση τοπικών πρωτοβουλιών που αποσκοπούν στη διατήρηση ζωνών υψηλής οικολογικής ευαισθησίας και/ή διαπεριφερειακών οικοσυστημάτων, όπως θαλάσσια οικοσυστήματα και παράκτιες ζώνες, υδροκρίτες, λεκάνες ποταμών/λιμένων, υπόγεια ύδατα μέσω αποφυγής της ρύπανσης και της μείωσης των πηγών ρύπανσης και στήριξη πρωτοβουλιών για την αειφόρο διαχείριση μέσω καινοτόμων και χαμηλού κόστους μέτρων[semigr ]

(Τροπολογία 10)

Άρθρο 2, παράγραφος 1, πέμπτη παύλα

>Αρχικό κείμενο>

- βελτίωση των πρακτικών για τη διατήρηση του εδάφους και τη διαχείριση στους τομείς της κτηνοτροφίας, της προστασίας των δασικών πόρων, της καταπολέμησης της απερήμωσης[semigr ]

>Κείμενο μετά την ψηφοφορία στο ΕΚ>

- προαγωγή τοπικών πρωτοβουλιών με αντικείμενο τη βελτίωση των πρακτικών για τη διατήρηση του εδάφους, την αγροκτηνοτροφική διαχείριση και την εκμετάλλευση της βοσκής στους τομείς της προστασίας των δασικών πόρων, της βελτιστοποίησης των κτηνοτροφικών μεθόδων και των πρακτικών της άγριας πανίδας, των εδαφοκαλλιεργειών, του τουρισμού και της καταπολέμησης της απερήμωσης[semigr ]

(Τροπολογία 11)

Άρθρο 2, παράγραφος 1, έκτη παύλα

>Αρχικό κείμενο>

- βελτίωση του περιβάλλοντος, ιδίως του αστικού, με την εφαρμογή σχεδίων διαχείρισης που αφορούν τα στερεά και υγρά απόβλητα και την ατμοσφαιρική μόλυνση στο πλαίσιο της χωροταξίας που λαμβάνει υπόψη τη διατήρηση των σχετικών οικοσυστημάτων[semigr ]

>Κείμενο μετά την ψηφοφορία στο ΕΚ>

- βελτίωση του περιβάλλοντος και χωροταξία με πολεοδομικό σχεδιασμό και με σχεδιασμό των μεταφορών και με την υποστήριξη των τοπικών χωροταξικών και δημοτικών αρχών κατά την υλοποίηση τεχνολογικώς προσαρμοσμένων σχεδίων που αφορούν τις μεταφορές, τα στερεά απόβλητα, τα υγρά απόβλητα, την παροχή πόσιμου νερού και την ατμοσφαιρική ρύπανση[semigr ]

(Τροπολογία 12)

Άρθρο 2, παράγραφος 1, έβδομη παύλα

>Αρχικό κείμενο>

- χρήση και μεταφορά τεχνολογιών προσαρμοσμένων στις απαιτήσεις και ανάγκες του περιβάλλοντος, ιδίως στον τομέα της ενέργειας[semigr ]

>Κείμενο μετά την ψηφοφορία στο ΕΚ>

- προαγωγή τοπικών πρωτοβουλιών για τη χρήση και μεταφορά τεχνολογιών προσαρμοσμένων στις απαιτήσεις του περιβάλλοντος, ιδίως στον τομέα της ενέργειας και, ειδικότερα, των ανανεωσίμων πηγών ενεργείας, λαμβάνοντας υπόψη τις μακροπρόθεσμες επιπτώσεις στο περιβάλλον και την προσαρμογή στις παραδοσιακές συνθήκες διαβίωσης της εκάστοτε περιφέρειας[semigr ]

(Τροπολογία 13)

Άρθρο 2, παράγραφος 1, παύλα 7α (νέα)

>Κείμενο μετά την ψηφοφορία στο ΕΚ>

- μέτρα για την αποφυγή εκπομπών που βλάπτουν το κλίμα, όπως π.χ. η αντικατάσταση ενεργειακών πηγών, που είναι ιδιαίτερα επικίνδυνες για το κλίμα, από άλλες λιγότερο επικίνδυνες[semigr ]

(Τροπολογία 14)

Άρθρο 2, παράγραφος 1, όγδοη παύλα

>Αρχικό κείμενο>

- προσαρμογή της παραγωγικής διαδικασίας στις αναπτυσσόμενες χώρες μεταξύ άλλων μέσω κινήτρων που βασίζονται στους μηχανισμούς της αγοράς και ευαισθητοποίηση όλων των οικονομικών φορέων όσον αφορά τα περιβαλλοντικά θέματα που ενδέχεται να επηρεάσουν τις εμπορικές συναλλαγές με τις αναπτυσσόμενες χώρες (π.χ. περιβαλλοντικά πρότυπα, ετικέτες, πιστοποίηση)[semigr ]

>Κείμενο μετά την ψηφοφορία στο ΕΚ>

- προσαρμογή της παραγωγικής διαδικασίας στις αναπτυσσόμενες χώρες και ευαισθητοποίηση όλων των οικονομικών και κοινωνικών φορέων στα περιβαλλοντικά θέματα που ενδέχεται να επηρεάσουν τις εμπορικές συναλλαγές με τις αναπτυσσόμενες χώρες (π.χ. περιβαλλοντικά πρότυπα, ετικέτες, πιστοποίηση) καθώς και την προαγωγή τοπικών πρωτοβουλιών με αντικείμενο την τήρηση ειδικών περιβαλλοντικών προτύπων (π.χ. ετικέτες, πιστοποίηση)[semigr ]

(Τροπολογία 15)

Άρθρο 2, παράγραφος 1, παύλα 8α (νέα)

>Κείμενο μετά την ψηφοφορία στο ΕΚ>

- ενημέρωση και ευαισθητοποίηση των εγχωρίων πληθυσμών στην έννοια της βιώσιμης ανάπτυξης, ιδιαίτερα δε όσον αφορά τα προβλήματα που άπτονται της δημογραφικής έκρηξης, τις πολιτικές για τη δημόσια υγεία, τις θνησιγενείς μεθόδους παραγωγής, τη χρήση επικινδύνων χημικών προϊόντων και τον διασκορπισμό τοξικών αποβλήτων στο περιβάλλον[semigr ]

(Τροπολογία 16)

Άρθρο 2, παράγραφος 1, παύλα 8β (νέα)

>Κείμενο μετά την ψηφοφορία στο ΕΚ>

- προαγωγή εκστρατειών διαφώτισης για επικίνδυνες ουσίες όπως τα τοξικά απόβλητα και τα ζιζανιοκτόνα[semigr ]

(Τροπολογία 17)

Άρθρο 2, παράγραφος 1, παύλα 8γ (νέα)

>Κείμενο μετά την ψηφοφορία στο ΕΚ>

- πρωτοβουλίες για την προστασία των οικοσυστημάτων και των βιοτόπων και για τη διατήρηση της ποικιλίας των ειδών[semigr ]

(Τροπολογία 18)

Άρθρο 2, παράγραφος 2, πρώτη παύλα

>Αρχικό κείμενο>

- πρότυπες δράσεις που εφαρμόζονται επιτόπου και που αναμένεται να συμβάλλουν στην μακρόπνοη ανάπτυξη, την προστασία του περιβάλλοντος και την μακρόπνοη διαχείριση των φυσικών πόρων[semigr ]

>Κείμενο μετά την ψηφοφορία στο ΕΚ>

- πρότυπες δράσεις που εφαρμόζονται επιτόπου, συμπεριλαμβανομένων και ανταλλαγών πληροφοριών, και που αναμένεται να συμβάλλουν στην βιώσιμη ανάπτυξη, την αφύπνιση της οικολογικής συνείδησης, την εκπαίδευση, το περιβάλλον και την βιώσιμη διαχείριση των φυσικών πόρων[semigr ]

(Τροπολογία 19)

Άρθρο 2, παράγραφος 2, δεύτερη παύλα

>Αρχικό κείμενο>

- διαμόρφωση κατευθυντήριων γραμμών και μέσων που έχουν σκοπό την προώθηση της μακρόπνοης ανάπτυξης και την ένταξη του περιβάλλοντος στην ανάπτυξη, ιδίως υπό μορφή σχεδίων και προγραμμάτων[semigr ]

>Κείμενο μετά την ψηφοφορία στο ΕΚ>

- διαμόρφωση κατευθυντήριων γραμμών και λειτουργικών μέσων που έχουν σκοπό την προώθηση της μακρόπνοης ανάπτυξης και την ένταξη του περιβάλλοντος στην ανάπτυξη, υπό μορφή βάσεων και τραπεζών δεδομένων, σχεδίων σχεδίων και προγραμμάτων[semigr ] τα μέτρα αυτά δεν πρέπει να υπερβαίνουν το 10% των ετήσιων χρηματοδοτικών πόρων[semigr ]

(Τροπολογία 20)

Άρθρο 2, παράγραφος 2, τρίτη παύλα

>Αρχικό κείμενο>

- ανάλυση των επιπτώσεων στο περιβάλλον (μελέτες αντικτύπου) και εκτίμηση έργων, προγραμμάτων, στρατηγικών και πολιτικών που εφαρμόζονται στις αναπτυσσόμενες χώρες.

>Κείμενο μετά την ψηφοφορία στο ΕΚ>

Διαγράφεται

(Τροπολογία 21)

Άρθρο 2, παράγραφος 2, παύλα 4α (νέα)

>Κείμενο μετά την ψηφοφορία στο ΕΚ>

- ενσωμάτωση, στα σχέδια της αναπτυξιακής συνεργασίας, μίας περιβαλλοντικής συνιστώσας η οποία θα χαρακτηρίζει, θα προσδιορίζει και θα αξιολογεί τη βιώσιμη διάσταση των σχεδίων αυτών.

(Τροπολογία 22)

Άρθρο 2, παράγραφος 2, παύλα 4β (νέα)

>Κείμενο μετά την ψηφοφορία στο ΕΚ>

- ανάπτυξη εθνικών συστημάτων οικολογικής λογιστικής.

(Τροπολογία 23)

Άρθρο 2, παράγραφος 3, πρώτη παύλα

>Αρχικό κείμενο>

- στις δράσεις ανάπτυξης των θεσμικών δυνατοτήτων στις αναπτυσσόμενες χώρες, τόσο σε εθνικό όσο και σε περιφερειακό ή τοπικό επίπεδο, με την βοήθεια των μη κυβερνητικών οργανισμών (ΜΚΟ).

>Κείμενο μετά την ψηφοφορία στο ΕΚ>

- στις δράσεις ανάπτυξης των θεσμικών και λειτουργικών δυνατοτήτων στις αναπτυσσόμενες χώρες, τόσο σε εθνικό όσο και σε περιφερειακό ή τοπικό επίπεδο, με την βοήθεια των μη κυβερνητικών οργανισμών (ΜΚΟ).

(Τροπολογία 24)

Άρθρο 2, παράγραφος 3, δεύτερη παύλα

>Αρχικό κείμενο>

- στην ενημέρωση την ευαισθητοποίηση και τη συμμετοχή των τοπικών πληθυσμών κατά το προσδιορισμό, το σχεδιασμό και την εκτέλεση λαμβάνοντας υπόψη, ειδικότερα το ρόλο και την ιδιαιτερότητα των γυναικών.

>Κείμενο μετά την ψηφοφορία στο ΕΚ>

- στην προκαταρκτική ενημέρωση των εγχωρίων πληθυσμών και κατόπιν στην συμμετοχή τους στον προσδιορισμό, τον σχεδιασμό και την εκτέλεση των δράσεων. Θα λαμβάνεται ειδικότερα υπόψη ο ρόλος και η ιδιαίτερότητα των γυναικών.

(Τροπολογία 25)

Άρθρο 2, παράγραφος 3, παύλα 2α (νέα)

>Κείμενο μετά την ψηφοφορία στο ΕΚ>

- μέτρα που συναρτώνται με στόχους προστασίας του κλίματος, όπως π.χ. η προαγωγή ανανεώσιμων ενεργειακών πηγών, η αύξηση της ενεργειακής αποτελεσματικότητας και τα μέτρα εξοικονόμησης ενέργειας[semigr ]

(Τροπολογία 26)

Άρθρο 2, παράγραφος 3, παύλα 2β (νέα)

>Κείμενο μετά την ψηφοφορία στο ΕΚ>

- στις δράσεις περιφερειακού χαρακτήρα ή στις δράσεις που συμβάλλουν στην ενίσχυση της συνεργασίας στον τομέα της βιώσιμης ανάπτυξης.

(Τροπολογία 28)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α. Εξαιρούνται από την ενίσχυση σχέδια που προβλέπουν μέτρα προστασίας του περιβάλλοντος για σχέδια της ΕΕ ή των κρατών μελών χρηματοδοτούμενα από άλλα προγράμματα (συμπεριλαμβανομένων μελετών για τη συμβατότητα με το περιβάλλον και αξιολογήσεων)[semigr ]

(Τροπολογία 29)

Άρθρο 2, παράγραφος 3β (νέα)

>Κείμενο μετά την ψηφοφορία στο ΕΚ>

3β. Οι πιλοτικές δράσεις οι οποίες θα εκτελεσθούν επιτόπου στα πλαίσια του παρόντος κανονισμού, θα αποτελέσουν αντικείμενο προκαταρκτικών εκθέσεων οι οποίες θα αξιολογούν τις οικολογικές, κοινωνικές, οικονομικές και πολιτιστικές επιπτώσεις των δράσεων αυτών. Στις εν λόγω εκθέσεις θα γίνεται μνεία των ειδικών στόχων των δράσεων αυτών από ποιοτικής ή ποσοτικής απόψεως. Οι δράσεις αυτές θα αξιολογούνται, ενδεχομένως, με την συμμετοχή των εγχωρίων πληθυσμών.

>Κείμενο μετά την ψηφοφορία στο ΕΚ>

Εφόσον οι δράσεις αυτές έχουν επιπτώσεις επί του χώρου και του παραδοσιακού τρόπου ζωής των αυτοχθόνων πληθυσμών, οι πληθυσμοί αυτοί θα κληθούν να δώσουν την συναίνεσή τους για την εκτέλεση των εν λόγω δράσεων, αφού ενημερωθούν λεπτομερώς επάυτών.

(Τροπολογία 30)

Άρθρο 3

>Αρχικό κείμενο>

Οι δικαιούχοι της βοήθειας και εταίροι της συνεργασίας είναι όχι μόνο τα κράτη και οι περιοχές αλλά και αποκεντρωμένες υπηρεσίες, περιφερειακές οργανώσεις, δημόσιες υπηρεσίες, παραδοσιακές ή τοπικές κοινότητες, φορείς και βιομηχανίες του ιδιωτικού τομέα, συμπεριλαμβανομένων και των συνεταιρισμών και μη κυβερνητικών οργανισμών, και αντιπροσωπευτικές οργανώσεις του τοπικού πληθυσμού.

>Κείμενο μετά την ψηφοφορία στο ΕΚ>

Οι δικαιούχοι της βοήθειας και εταίροι της συνεργασίας είναι αποκεντρωμένες υπηρεσίες, περιφερειακές οργανώσεις, δημόσιες υπηρεσίες, παραδοσιακές ή τοπικές κοινότητες, φορείς και βιομηχανίες του ιδιωτικού τομέα, συνεταιρισμοί, μη κυβερνητικοί οργανισμοί, αντιπροσωπευτικές οργανώσεις του τοπικού πληθυσμού, περιοχές και κράτη. Η αρμόδια επί του προϋπολογισμού αρχή ενημερώνεται σχετικώς.

(Τροπολογία 31)

Άρθρο 4, παράγραφος 1

>Αρχικό κείμενο>

1. Τα μέσα που μπορούν να εφαρμοσθούν στο πλαίσιο των δράσεων που προβλέπονται στο άρθρο 2, περιλαμβάνουν κυρίως μελέτες, τεχνική βοήθεια, κατάρτιση ή άλλες υπηρεσίες, προμήθειες και εργασίες καθώς και αποστολές αξιολόγησης και ελέγχου[semigr ]

>Κείμενο μετά την ψηφοφορία στο ΕΚ>

1. Τα μέσα που μπορούν να εφαρμοσθούν στο πλαίσιο των δράσεων που προβλέπονται στο άρθρο 2, περιλαμβάνουν, εκτός από χρηματοδοτικές παροχές, μεταξύ άλλων, τεχνική βοήθεια, εκπαιδευτικά μέτρα, κατάρτιση και περαιτέρω επιμόρφωση, ή άλλες υπηρεσίες, προμήθειες και εργασίες καθώς και αποστολές αξιολόγησης και ελέγχου.

(Τροπολογία 32)

Άρθρο 4, παράγραφος 2

>Αρχικό κείμενο>

2. Η κοινοτική χρηματοδότηση μπορεί να καλύπτει τόσο τις επενδυτικές δαπάνες εξαιρουμένης της αγοράς ακινήτων, λαμβάνοντας υπόψη το γεγονός ότι το σχέδιο πρέπει στο μέτρο του δυνατού να επιδιώκει μεσοπρόθεσμη βιωσιμότητα, όσο και τις τακτικές δαπάνες (διοίκησης, συντήρησης και λειτουργίας).

>Κείμενο μετά την ψηφοφορία στο ΕΚ>

2. Η κοινοτική χρηματοδότηση μπορεί να καλύπτει τόσο τις επενδυτικές δαπάνες εξαιρουμένης της αγοράς ακινήτων, όσο και τις δαπάνες λειτουργίας, σε συνάλλαγμα ή τοπικό νόμισμα, ανάλογα με τις ανάγκες της εφαρμογής των δράσεων, λαμβάνοντας υπόψη το γεγονός ότι το σχέδιο πρέπει στο μέτρο του δυνατού να επιδιώκει μεσοπρόθεσμη βιωσιμότητα.

>Αρχικό κείμενο>

Εν τούτοις, εκτός των προγραμμάτων κατάρτισης και έρευνας, οι δαπάνες αυτές μπορούν κατά γενικό κανόνα να καλύπτονται μόνο κατά την ενακτήρια φάση και εν συνεχεία η κάλυψή τους μειώνεται σταδιακά.

>Κείμενο μετά την ψηφοφορία στο ΕΚ>

Εν τούτοις, εκτός των προγραμμάτων κατάρτισης και εκπαίδευσης, οι δαπάνες αυτές μπορούν κατά γενικό κανόνα να καλύπτονται μόνο κατά την ενακτήρια φάση και εν συνεχεία και η κάλυψη τους μειώνεται σταδιακά. Για τα σχέδια που στοχεύουν στη διατήρηση της βιολογικής ποικιλομορφίας ή την προστασία των οικοσυστημάτων, επιτρέπεται η αγορά ακινήτων.

(Τροπολογία 33)

Άρθρο 4, παράγραφος 6, σημείο β)

>Αρχικό κείμενο>

β) συντονισμός στον τόπο εφαρμογής των δράσεων, μέσω τακτικών συναντήσεων και ανταλλαγής πληροφοριών μεταξύ των αντιπροσώπων της Επιτροπής και των κρατών μελών, στη δικαιούχο χώρα.

>Κείμενο μετά την ψηφοφορία στο ΕΚ>

β) συντονισμός στον τόπο εφαρμογής των δράσεων, μέσω τακτικών συναντήσεων και ανταλλαγής πληροφοριών μεταξύ των αντιπροσώπων της Επιτροπής και των κρατών μελών, των δικαιούχων χωρών και των εγχωρίων εταίρων (ΜΚΟ, κοινότητες βάσεως, ενώσεις).

(Τροπολογία 34)

Άρθρο 6

>Αρχικό κείμενο>

Το ποσό της δημοσιονομικής αναφοράς για την εκτέλεση του παρόντος προγράμματος για το διάστημα 1996-1999, είναι 45 εκατομμ. ECU.

Η αρχή που είναι αρμόδια για τον προϋπολογισμό εγκρίνει τις ετήσιες πιστώσεις μέσα στα όρια των δημοσιονομικών προοπτικών.

>Κείμενο μετά την ψηφοφορία στο ΕΚ>

Διαγράφεται.

(Τροπολογία 35)

Άρθρο 7, παράγραφοι 1 και 2

>Αρχικό κείμενο>

1. Η Επιτροπή επιφορτίζεται με την εξέταση, απόφαση και διαχείριση των δράσεων που προβλέπονται στον παρόντα κανονισμό, σύμφωνα με τις δημοσιονομικές διαδικασίες και άλλες ισχύουσες διαδικασίες, και κυρίως αυτές που προβλέπονται στο δημοσιονομικό κανονισμό που εφαρμόζεται στο γενικό προϋπολογισμό των Κοινοτήτων.

>Κείμενο μετά την ψηφοφορία στο ΕΚ>

1. Η Επιτροπή επιφορτίζεται, σύμφωνα με το άρθρο 205 της Συνθήκης, με την εξέταση, απόφαση και διαχείριση των δράσεων που προβλέπονται στον παρόντα κανονισμό, σύμφωνα με τις δημοσιονομικές διαδικασίες και άλλες ισχύουσες διαδικασίες, και κυρίως αυτές που προβλέπονται στο δημοσιονομικό κανονισμό που εφαρμόζεται στο γενικό προϋπολογισμό των Κοινοτήτων.

>Αρχικό κείμενο>

2. Οι αποφάσεις για δράσεις, των οποίων η χρηματοδότηση υπερβαίνει τα 2 εκατ. Ecu ανά δράση, λαμβάνονται σύμφωνα με τη διαδικασία που προβλέπεται στο άρθρο 8.

Η Επιτροπή ενημερώνει σχετικά την επιτροπή του άρθρου 8 για τις αποφάσεις χρηματοδότησης που προτίθεται να λάβει όσον αφορά σχέδια και προγράμματα των οποίων το ύψος δεν υπερβαίνει τα 2 εκατ. ECU. Η ενημέρωση αυτή πραγματοποιείται το αργότερο μια εβδομάδα πριν από τη λήψη της απόφασης.

>Κείμενο μετά την ψηφοφορία στο ΕΚ>

2. Οι αποφάσεις για δράσεις, των οποίων η χρηματοδότηση υπερβαίνει τα 5 εκατ. Ecu ανά δράση, καθώς και κάθε τροποποίηση των εν λόγω δράσεων που συνεπάγεται υπέρβαση του αρχικώς συμφωνηθέντος ποσού πλέον του 20% για κάθε δράση, λαμβάνονται σύμφωνα με τη διαδικασία που προβλέπεται στο

άρθρο 8.

(Τροπολογία 36)

Άρθρο 7, παράγραφος 6

>Αρχικό κείμενο>

6. Η συμμετοχή στις διαδικασίες υποβολής προσφορών και στις συμβάσεις προμηθειών είναι ανοικτή, επί ίσοις όροις σε όλα τα φυσικά και νομικά πρόσωπα των κρατών μελών και του δικαιούχου κράτους. Μπορεί να επεκτείνεται και σε άλλες αναπτυσσόμενες χώρες.

>Κείμενο μετά την ψηφοφορία στο ΕΚ>

6. Η συμμετοχή στις διαδικασίες υποβολής προσφορών και στις συμβάσεις προμηθειών είναι ανοικτή, επί ίσοις όροις σε όλα τα φυσικά και νομικά πρόσωπα των κρατών μελών, της χώρας υποδοχής και άλλων αναπτυσσομένων χωρών.

(Τροπολογία 37)

Άρθρο 7, παράγραφος 7

>Αρχικό κείμενο>

7. Οι προμήθειες είναι καταγωγής κρατών μελών ή του δικαιούχου κράτους ή άλλων αναπτυσσομένων χωρών. Σε εξαιρετικές περιπτώσεις δεόντως δικαιολογημένες, οι προμήθειες αυτές μπορούν να είναι καταγωγής άλλης χώρας.

>Κείμενο μετά την ψηφοφορία στο ΕΚ>

7. Οι προμήθειες πρέπει να προέρχονται από τα κράτη μέλη, από το δικαιούχο κράτος ή από άλλες αναπτυσσόμενες χώρες και, ειδικότερα, από τις χώρες της περιοχής. Εξαιρέσεις επιτρέπονται μετά από συμφωνία με την αρμόδια υπηρεσία, ιδιαίτερα όταν διαφορετική λύση θα συνεπαγόταν υψηλότερο κόστος ή δυσανάλογα υψηλή δαπάνη για τα συμμετέχοντα μέρη[semigr ]

(Τροπολογία 38)

Άρθρο 7, παράγραφος 7α (νέα)

>Κείμενο μετά την ψηφοφορία στο ΕΚ>

7α. Ο εγκάρσιος χαρακτήρας των δράσεων που εμπίπτουν στη γραμμή αυτή του προϋπολογισμού, δημιουργεί την ανάγκη σύστασης ενός «πυρήνος οικολογικής επαγρύπνησης» ο οποίος θα εξασφαλίζει τον συντονισμό, τον συνδυασμό και την ενσωμάτωση των διαφόρων διαστάσεων των σχεδίων συνεργασίας για την ανάπτυξη με σκοπό την βελτίωση της ενημέρωσης και της παρακολούθησης των δράσεων αυτών.

(Τροπολογία 39)

Άρθρο 7, παράγραφος 7β (νέα)

>Κείμενο μετά την ψηφοφορία στο ΕΚ>

7β. Στα πλαίσια του πνεύματος δικαιοσύνης και ενεργούς αλληλεγγύης, που έχει ως στόχο την συρρίκνωση του αναπτυξιακού χάσματος που χωρίζει το βορρά από το νότο, θα δοθεί ιδιαίτερη προσοχή στον περιορισμό της αντίστροφης ροής κεφαλαίων και ειδικότερα στον τομέα των υπηρεσιών, με τη βελτίωση των θεσμικών και λειτουργικών δυνατοτήτων των αναπτυσσομένων χωρών.

(Τροπολογία 40)

Άρθρο 8, παράγραφοι 1 και 2

>Αρχικό κείμενο>

1. Η Επιτροπή επικουρείται από την αρμόδια γεωγραφική επιτροπή για την ανάπτυξη.

>Κείμενο μετά την ψηφοφορία στο ΕΚ>

1. Η Επιτροπή επικουρείται από συμβουλευτική επιτροπή, η οποία απαρτίζεται από αντιπροσώπους των κρατών μελών και προεδρεύεται από τον αντιπρόσωπο της Επιτροπής, ήτοι αναλόγως της χώρας ή της περιοχής την οποία αφορούν τα μέτρα:

α) για τις χώρες της Αφρικής, της Καραϊβικής και του Ειρηνικού από την Επιτροπή FED, η οποία συνεστήθη δυνάμει του άρθρου 21 της Εσωτερικής Συμφωνίας αριθ. 91/401/ΕΟΚ σχετικά με τη χρηματοδότηση και τη διαχείριση των ενισχύσεων της Κοινότητας στο πλαίσιο της τέταρτης Σύμβασης της Λομέ, που εγκρίθηκε στις 16 Ιουλίου 1990 από τους αντιπροσώπους των κρατών μελών οι οποίοι συνήλθαν στο πλαίσιο του Συμβουλίου(1)[semigr ]

β) για τις χώρες της Μεσογείου από την Επιτροπή MED, η οποία συνεστήθη δυνάμει του άρθρου 6 του κανονισμού αριθ. 1762/92/ΕΟΚ, σχετικά με την εφαρμογή των πρωτοκόλλων για τη χρηματοδοτική και τεχνική συνεργασία που συνήφθησαν από την Επιτροπή με τις μη κοινοτικές τρίτες χώρες(2)[semigr ]

γ) για τις χώρες της Λατινικής Αμερικής και της Ασίας από την Επιτροπή ALA, η οποία συνεστήθη δυνάμει του άρθρου 15 του κανονισμού αριθ. 443/92/ΕΟΚ, σχετικά με τη χρηματοδοτική και τεχνική βοήθεια καθώς και την οικονομική συνεργασία με τις αναπτυσσόμενες χώρες της Ασίας και της Λατινικής Αμερικής(3).

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή λαμβάνει τα προτεινόμενα μέτρα εφόσον αυτά είναι σύμφωνα με τη γνώμη της επιτροπής.

Εφόσον τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Αν, κατά τη λήξη της προθεσμίας τριών μηνών από την υποβολή της πρότασης, το Συμβούλιο δεν έχει αποφανθεί, η Επιτροπή λαμβάνει τα προτεινόμενα μέτρα.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο Πρόεδρος ανάλογα με τον επείγοντα χαρακτήρα του θέματος προχωρώντας εν ανάγκη στη διενέργεια ψηφοφορίας.

Η γνώμη καταχωρείται στα πρακτικά[semigr ] επίσης, κάθε κράτος μέλος δικαιούται να ζητήσει να περιληφθεί η θέση του στα πρακτικά.

Η Επιτροπή λαμβάνει όσο το δυνατόν περισσότερο υπόψη τη γνώμη της εν λόγω επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

2α. Η επιτροπή αυτή θα λαμβάνει υπόψη τις συμβουλές των σχετικών επιστημονικών, περιβαλλοντολογικών και τεχνικών οργανώσεων.

2β. Η επιτροπή θα λαμβάνει υπόψη της για τη συνολική χρηματοδότηση των σχεδίων ανάπτυξης την εμπειρία που αποκτήθηκε από πιλοτικά σχέδια που χρηματοδοτήθηκαν σύμφωνα με τον παρόντα κανονισμό.

2γ. Οι συνεδριάσεις της επιτροπής διεξάγονται κατά κανόνα δημοσίως, εκτός αντίθετης απόφασης δεόντως αιτιολογημένης και δημοσιευμένης εγκαίρως. Η επιτροπή δημοσιεύει τα σχέδια ημερήσιας διάταξης των συνεδριάσεών της δύο εβδομάδες πριν τη διεξαγωγή τους. Δημοσιεύει τα πρακτικά των συνεδριάσεών της. Καταρτίζει δημόσιο μητρώο δηλώσεων ενδιαφέροντος των μελών της.

___________________

(1) ΕΕ L 229 της 17.8.1991, σελ. 288

(2) ΕΕ L 181 της 1.7.1992, σελ. 1

(3) ΕΕ L 52 της 27.2.1992, σελ. 1

(Τροπολογία 41)

Άρθρο 10, παράγραφοι 1 και 2

>Αρχικό κείμενο>

1. Στο τέλος κάθε οικονομικού έτους, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο, στην οποία περιλαμβάνονται συνοπτική παρουσίαση των δράσεων που χρηματοδοτήθηκαν κατά τη διάρκεια του οικονομικού έτους καθώς και αξιολόγηση της εκτέλεσης του παρόντος κανονισμού κατά τη διάρκεια του οικονομικού έτους.

Στην περίληψη περιλαμβάνονται μεταξύ άλλων πληροφορίες σχετικά με τους φορείς με τους οποίους συνάφθηκαν συμβάσεις έργων.

>Κείμενο μετά την ψηφοφορία στο ΕΚ>

Μέχρι την 1η Σεπτεμβρίου κάθε οικονομικού έτους, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο, στην οποία περιλαμβάνονται κατάλογος των εταίρων των συγχρηματοδοτούμενων δράσεων καθώς και το ποσοστό συγγχρηματοδότησης, συνοπτική παρουσίαση των δράσεων που χρηματοδοτήθηκαν κατά τη διάρκεια του οικονομικού έτους καθώς και συνοδευόμενη από αριθμητικά στοιχεία αξιολόγηση της εκτέλεσης του παρόντος κανονισμού κατά τη διάρκεια του οικονομικού έτους.

Η έκθεση αυτή θα πρέπει να εμπεριέχει πληροφορίες τόσο για την ποιότητα όσο και για τον αριθμό των χρηματοδοτουμένων σχεδίων,, καθώς και τα αποτελέσματα των σχεδίων (ή παλαιότερων σχεδίων), για τους φορείς με τους οποίους συνήφθησαν συμβάσεις έργων και να αναλύει όλα τα υποβληθέντα σχέδια, εκθέτοντας τους λόγους που οδήγησαν στην επιλογή τους.

Στην έκθεση περιλαμβάνεται επίσης ποσοτικοποιημένη περίληψη των εξωτερικών αξιολογήσεων, ενδεχομένως όσον αφορά συγκεκριμένες δράσεις.

>Αρχικό κείμενο>

2. Η Επιτροπή προβαίνει τακτικά σε αξιολόγηση των χρηματοδοτούμενων από την Κοινότητα δράσεων ώστε να εκτιμάται κατά πόσον οι στόχοι των δράσεων αυτών έχουν επιτευχθεί και να χαράσσονται οι κατευθυντήριες γραμμές για τη βελτίωση της αποτελεσματικότητας των μελλοντικών δράσεων. Η Επιτροπή υποβάλλει στην επιτροπή του άρθρου 8 περίληψη των αξιολογήσεων οι οποίες θα μπορούν ενδεχομένως να εξετασθούν από την εν λόγω επιτροπή. Οι εκθέσεις αξιολόγησης είναι στη διάθεση των κρατών μελών.

(Τροπολογία 42)

Άρθρο 10α (νέο)

>Κείμενο μετά την ψηφοφορία στο ΕΚ>

Άρθρο 10α

Οι κατευθυντήριες γραμμές και τα κριτήρια για τα σχέδια επιλογής δημοσιεύονται στην Επίσημη Εφημερίδα και διανέμονται στους ενδιαφερόμενους από τις υπηρεσίες της Επιτροπής στις χώρες που έχουν επιλεγεί για τις παρούσες εφαρμογές.

(Τροπολογία 43)

Άρθρο 10β (νέο)

>Κείμενο μετά την ψηφοφορία στο ΕΚ>

Άρθρο 10β

Ο παρών κανονισμός τίθεται σε εφαρμογή στα πλαίσια μιας λογικής προσέγγισης η οποία λαμβάνει ωσαύτως υπόψη τις γενικές αρχές οι οποίες εμπεριέχονται στον κανονισμό ΕΟΚ αριθ. 443/92 του Συμβουλίου για τη χορήγηση χρηματοδοτικής και τεχνικής βοήθειας και την οικονομική συνεργασία με τις αναπτυσσόμενες χώρες της Λατινικής Αμερικής και της Ασίας, στη σύμβαση ΑΚΕ-ΕΟΚ καθώς και στις ισχύουσες επί του παρόντος συμφωνίες με τις χώρες του νότου της Μεσογείου, τηρώντας κοινά κριτήρια για όλα τα στάδια της εκπόνησης των σχεδίων, από τον προσδιορισμό μέχρι την αξιολόγησή τους[semigr ] τα κριτήρια αυτά θα έχουν ως γνώμονα την ανταλλαγή των γνώσεων, την εναρμόνιση των μεθόδων εργασίας και τη στενή συνεργασία σε όλα τα στάδια του σχεδίου.

(Τροπολογία 44)

Άρθρο 11, δεύτερο εδάφιο

>Αρχικό κείμενο>

Εφαρμόζεται μέχρι τις 31 Δεκεμβρίου 1999.

>Κείμενο μετά την ψηφοφορία στο ΕΚ>

Διαγράφεται.